Ellamaa elektrijaam

pisi|Ellamaa elektrijaam (2014)
Ellamaa elektrijaam oli aastatel 1923–1966 töötanud soojuselektrijaam Harju maakonnas Saue vallas Turbas.

Ellamaa elektrijaama hoone on projekteerinud arhitekt Aleksander Vladovski. Ehitama hakati 1922. aasta septembri lõpus ja juba 1923. aasta mais andis jaam turbatööstuse masinatele vajalikku energiat. Jaama katlaid köeti kohaliku kütteturbaga. 1. novembril 1923 lülitati pinge alla Haapsalu, 2. jaanuaril 1924 Tallinna liin. Elektrijaama võimsus kasvas esialgselt 1400 kW-lt 1940. aastaks 8500 kW-ni.

Sõjajärgsel perioodil (1944–1950) oli Ellamaa elektrijaamal oluline osa Eesti varustamisel elektrienergiaga. Jaam lõpetas töö 1. mail 1966.

Aastatel 1966–2005 tegutses endine elektrijaam katlamajana.Amperi Garaaž - MoMu saamislugu; YouTube-i video

Pärast elektrijaama
2007. aastal alustati elektrijaama hoone restaureerimist. MTÜ Eesti Mootorispordi Ajalugu avas restaureeritud hoones Mootorispordi Muuseumi ametlikult kevadel 2018, kuigi külastajad said eksponaate vaadata juba juulis 2017.Ellamaa elektrijaamast saab Võidusõidumuuseum. Lääne Elu nr 130, 13. november 2014

Alates 15. augustist 2001 on Ellamaa elektrijaam kultuuriministri määrusega tunnistatud arhitektuurimälestiseks.

Ellamaa elektrijaama geograafilised koordinaadid on .

Vaata ka
Ellamaa turbatööstuse kitsarööpmeline raudtee
Turba raudteepeatus Keila–Turba raudteel

 Viited 

Välislingid

Kategooria:Eesti soojuselektrijaamad
Kategooria:Saue vald
Kategooria:Lääne maakonna ajalugu
Kategooria:Harju maakonna kultuurimälestised